Ecclesia Cathedralis Basilii Beati Moscuensis

Ecclesia cathedralis Patrocinii Sanctae Dei Genetricis ad fossamRussice Собор Покрова Пресвятой Богородицы, что на Рву., vulgo Ecclesia cathedralis Basilii BeatiRussice Собор Василия Блаженного. et simpliciter Basilius BeatusRussice Василий Блаженный., in meridiano fori Pulchri margine Moscuae sita est, et inter insignia Moscuae numeratur. Patrocinio Dei Genetricis templum consecratum est, et novem partes minores habet, quarum minima Basilio Beato dedicata est, sed fama sancti tanta erat, ut vix non semper ecclesia eius nomine appellaretur. Fossa, quae in nomine ecclesiae pleno memoratur, est Fossa Aloysii,Russice Алевизов ров, ab Aloysio Novo constructa. quae sub muro Cremlini perducta Moscuam et Neglinam flumina coniunxerat et anno 1814 obruta est.

 Historia 
Anno 1552 ecclesia sanctae Trinitatis aedificata est, quia exercitus Russici Tataros (accuratius: Chanatum Casanum) vicerant. Iam tribus annis post haec ecclesia lignea demolita est. Loco eius iussu Tzari Ioannis IV ecclesia cathedralis hodierna constructa est. 

Sunt fontes, qui unicum architectum nomine Postnik Iakovlev (Russice: Постник Яковлев) nominent; alii adiutorem nomine Barma (Russice: Барма) cognoscunt.

 Architectura 
Cathedrali sunt novem cupolae principales, specie ac colore inter se differentes. Ipsa cathedralis lateribus rubris exstructa neque colore inducta est.

Notae

 Nexus externi 

 Pagina in museum.ru (Russice)
 RusslandJournal.de de cathedrali Basilii Beati

Categoria:Aedificia Moscuae
Moscua
Categoria:Ecclesia Orthodoxa Russica
Categoria:Ecclesiae Praesidii Dei Genetricis